If I Could Only Remember My Name

If I Could Only Remember My Name er det første soloalbumet til David Crosby, gjeve ut i februar 1971 på Atlantic Records. Det var eit av fire høgprofilerte album som vart gjeve ut av kvar av medlemmane i Crosby, Stills, Nash & Young etter albumet deira, Déjà Vu album (i lag med Stephen Stills, Songs for Beginners og After the Gold Rush). Det nådde 12. plassen på Billboard 200 og selde til gullplate for 500 000 selde eksemplar i USA. 

Albumet fekk vørdnad i 2010 då det vart oppført på andreplassen på lista til Vatikanstaten over dei ti beste popalbuma gjennom tidene, publisert i den offentlege avisa til Vatikanet, L'Osservatore Romano.

Innhald
Mange kjende musikarar er med på albumet, inkludert Graham Nash, Neil Young, Joni Mitchell, medlemmar av Grateful Dead (mellom andre Jerry Garcia, som var med å arrangere og produsere albumet), Jefferson Airplane og Santana. Ensemblet fekk det uformelle kallenamnet The Planet Earth Rock and Roll Orchestra av bandleiaren i Jefferson Airplane Paul Kantner. Kjernen i denne gruppa (inkludert lydteknikaren Stephen Barncard) arbeidde òg på Kantner sitt Blows Against the Empire (1970) og Grateful Dead sitt American Beauty (1970), begge spelte inn samstundes med Crosby sitt album i Wally Heider Studios i San Francisco.

Det vart gjeve ut to singlar frå albumet, mellom andre den mindre hitten «Music Is Love», som var eit samarbeid med Nash og Young som kom ut i april 1971. Singelen nådde 95. plassen på Billboard Hot 100. 

If I Could Only Remember My Name kom ut på CD første gongen den 25. oktober 1990, og vart digitalt nymastra frå dei originale masterlydbanda. Den 6. november 2006 kom det ut ei dobbelutgåva med ein lyddisk remastra i HDCD, og eit bonnusspor («Kids and Dogs», som ikkje var gjeven ut før, men som var meint for eit uutgjeve Crosby-album for Capitol Records tidleg i 1980-åra) og ein DVD Audio-disk med heile albumet remiksa for 5.1 digital kringlyd. 

Innhald

Side ein

Side to

Bonusspor på 2006-utåva

Medverkande
Musikarar
 David Crosby – vokal, gitar
 Graham Nash – gitar, vokal ; vokal 
 Jerry Garcia – elektrisk gitar ; pedalsteelgitar ; gitar ; vokal 
 Neil Young – gitar, vokal ; bass, vibrafon, congatrommer 
 Jorma Kaukonen – elektrisk gitar 
 Laura Allan – autoharpe, vokal 
 Gregg Rolie – piano 
 Phil Lesh – bass ; vokal 
 Jack Casady – bass  
 Bill Kreutzmann – trommer ; tamburin 
 Michael Shrieve – trommer 
 Mickey Hart – trommer 
 Joni Mitchell – vokal 
 David Freiberg, Paul Kantner, Grace Slick – korvokal 

Produksjon
 Stephen Barncard – lydteknikar, digital nymastring
 Ellen Burke – assisterande lydteknikar
 Gary Burden – kunstnarisk leiar
 Henry Diltz – fotografi
 Elliot Roberts, Ronald Stone – management
 David Geffen – leiing
 Steve Hall – kringlyd-lydteknikar for 2006-utgåva
 Bill Dooley – digital nymastring for 2006-utgåva

Kjelder
Denne artikkelen bygger på «If I Could Only Remember My Name» frå ,  den 14. januar 2019.  


Kategori:Debutalbum frå 1971
Kategori:Atlantic Records-album
Kategori:David Crosby-album
Kategori:Album produserte av David Crosby
Kategori:Album spelte inn i A&M Studios
Kategori:Album spelte inn i Wally Heider Studios